喺愛爾蘭海中央嘅一個小島上，
一座座堡壘主宰崎嶇嘅海岸。
喺呢個估唔到嘅地方
誕生咗一個中世紀嘅帝國。
呢個帝國由海上王者統治，
持續咗 200 年。
首個國王 Godred Crovan
係個惡名遠播嘅軍閥，
愛爾蘭同維京統治者後裔。
從 1079 年起，
Godred 鞏固自己嘅權力，
喺馬恩島，
以及蘇格蘭西海岸外嘅赫布里底群島。
佢掌控住來往大不列顛群島、北歐
及北大西洋重要嘅航道。
Godred 死後一段時間內，
帝國不斷受到挪威同愛爾蘭嘅入侵，
諸侯間互相持續激烈爭鬥。
但係，佢嘅後人掌權，
建造沿海堡壘、穿梭於海道，
投身喺史詩般嘅戰鬥中，
逐漸鞏固對呢個令人矚目嘅
海上王國嘅控制。
佢哋嘅居民帶有
蓋爾人同北歐人嘅血統，
好多人仲識講呢兩種語言添。
馬恩島上嘅人被叫做馬恩島人，
而赫布里底群島嘅人則
被叫做島民或係群島人民。
即使唔知有幾多人曾經住喺度，
但係我哋知道呢度較小撮人
喺該地區，有超然嘅影響力。
佢哋棲息喺視野開闊嘅懸崖上、有避風港
同海濱堡壘，幫助國王代代
控制航運、商業同資源。
帝國指揮著龐大嘅維京式長船艦隊，
用嚟喺海上做交易、襲擊同掠奪。
許多鄰近統治者睇到呢種實力，
尋求佢哋幫助。
Rognvald 同 Olaf 兄弟
各自解決鄰居嘅海上困境：
Rognvald 國王
為蘇格蘭國王提供軍事協助，
而 Olaf 國王軍隊為咗豐厚報酬，
為英國王 Henry III
提供海岸警衛服務。
眾海王亦會向啲強大鄰居挑釁試探，
但佢哋有個難搞嘅死對頭，
係來自群島嘅另一個王朝：
赫布里底群島嘅另一個統治家族。
喺 1150 年代，薩默萊德嘅族長
喺場海戰中打敗咗自己親戚——
馬恩人嘅國王，
就建立咗一個與群島對峙國家，
對舊王國造成沈重打擊。
開始咗長達一個世紀嘅對抗，
薩默萊德家族控制著
赫布里底群島中、南部，
以及馬恩島國王控制著
馬恩島同北赫布里底群島嘅海路。
家族仇恨通常發展成為激烈嘅內戰。
1223 年 Rognvald 去信個仔，
命令刺殺佢嘅兄弟 Olaf。
Olaf 發現咗個陰謀，
對侄仔發起惡毒嘅攻擊，
令侄仔傷殘同失明。
Rognvald 死後多年，
啲人發現命令佢個仔
刺殺嘅信件可能係偽造。
馬恩島國王曾嘗試通過議會解除分歧。
以土丘為中心嘅露天議會，
立法機構喺度處理
有關法律及其他問題。
呢種場地喺維京文化度，
普遍用嚟處理地方爭端，
及至王家事務。
會議並非總係順利進行，
有時亦有暴力衝突發生。
1237 年，兩個敵對派系激烈爭吵
導致立法機構馬恩島議會支解。
該議會嘅四層土丘場地倖存至今，
現代嘅馬恩島議會
依然喺嗰度舉辦年度會議。
1248 年，馬恩島國王
Harald 死於海難，
由其兄弟繼位。
新國王繼位後幾週
被叛變嘅騎士刺殺死咗。
1265 年佢嘅兄弟 Magnus
死於魯申城堡，所以後繼無人。
根據文書記載，
佢離世嘅當天
「馬恩島再無國王統領」。
次年，即 1266 年
蘇格蘭吞併咗曼同群島。
我哋主要係從編年史度了解海王嘅功績
由居住喺馬恩島嘅基督教文士所撰寫，
再者為慶祝國王勝利而創作嘅讚美詩。
時至今日，經已去世多時嘅海王
佢哋嘅事蹟己刻入咗當地景物中。